               ЕВРОПЕЙСКА КОМИСИЯ
            Брюксел, 13.12.2018
            COM(2018) 828 final
            2018/0418(NLE)
            Предложение за
            РЕШЕНИЕ НА СЪВЕТА
            относно сключването на протокол между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Регламент (ЕС) № 603/2013
                  1
               , с който се преработва Регламент № 2725/2000 от 11 декември 2000 г. за създаване на система Евродак за сравняване на дактилоскопични отпечатъци с оглед ефективното прилагане на Дъблинската конвенция, беше приет и влезе в сила на 19 юли 2013 г. Регламентът се прилага от 20 юли 2015 г.

               Регламент (ЕС) № 603/2013 разрешава, наред с другото, правоприлагащите органи да извършват справка в Евродак с цел предотвратяване, разкриване и разследване на терористични и други тежки престъпления. С това се цели да се предостави възможност на правоприлагащите органи да искат сравняване на дактилоскопични данни с данните, съхранявани в централната база данни на Евродак, когато се опитват да установят точната самоличност на лице, което е заподозряно в тероризъм или тежко престъпление, или да получат допълнителна информация за него.

               На 26 октомври 2004 г. беше сключено Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждането на молба за убежище, която е подадена в държава членка или в Швейцария (наричано по-нататък „Споразумението от 26 октомври 2004 г.“)
                  2
               . На 28 февруари 2008 г. беше сключен Протоколът между Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна за разглеждането на молба за убежище, подадена в държава членка или в Швейцария (наричан по-нататък „Протоколът от 28 февруари 2008 г.“)
                  3
               .

               Швейцария и Лихтенщайн прилагат свързаните с убежището елементи на Регламент (ЕС) № 603/2013 в съответствие със Споразумението от 26 октомври 2004 г. и с Протокола от 28 февруари 2008 г. Достъпът на правоприлагащите органи до Евродак обаче е извън обхвата на посочените споразумение и протокол.

               На заседание с представители на Комисията на 14 май 2014 г. Дания, Швейцария, Лихтенщайн, Норвегия и Исландия потвърдиха, че проявяват интерес към започването на преговори с Европейския съюз с цел включването им в обхвата на свързаните с правоприлагането разпоредби на Регламент (ЕС) № 603/2013 чрез международно споразумение.

               На 14 декември 2015 г. Съветът упълномощи Комисията да започне преговори относно споразумение между Европейския съюз, от една страна, и, наред с другото, Швейцария и Лихтенщайн, от друга страна, относно реда и условията на участието на Швейцария и Лихтенщайн в процедурата за сравняване и предаване на данни за целите на правоприлагането, предвидена в глава VI от Регламент (ЕС) № 603/2013 за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данните в Евродак от правоприлагащите органи на държавите членки и Европол за целите на правоприлагането

               Преговорите бяха финализирани и беше парафирано споразумение под формата на протокол към Споразумението от 26 октомври 2004 г. за разширяване на прилагането на Споразумението от 26 октомври 2004 г. за целите на правоприлагането.

               Включването на Швейцария и Лихтенщайн в обхвата на свързаните с правоприлагането разпоредби на Регламент (ЕС) № 603/2013 ще даде възможност на правоприлагащите органи на Швейцария и Лихтенщайн да искат сравняване на дактилоскопични данни с данните, въведени от други участващи държави и съхранявани в базата данни на Евродак, когато се опитват да установят самоличността на лице, което е заподозряно тежко престъпление или тероризъм, или да получат допълнителна информация за него или за пострадало лице. От друга страна, то ще позволи на правоприлагащите органи на всички други участващи държави, независимо дали са държави — членки на ЕС, или асоциирани държави, да искат сравняване на дактилоскопични данни с данните, въведени от Швейцария и Лихтенщайн и съхранявани в базата данни на Евродак, за същите цели.

               Целта на настоящия протокол е да се установят правно обвързващи права и задължения, за да могат Швейцария и Лихтенщайн да участват ефективно в свързаните с правоприлагането елементи на Регламент (ЕС) № 603/2013. С Протокола се установява, че всички участващи държави, които имат достъп до Евродак, независимо дали са държави — членки на ЕС, асоциирани държави или Швейцария и Лихтенщайн, могат също така да получат достъп до данните на другите участващи държави за целите на правоприлагането.

               •Съгласуваност с действащите разпоредби в тази област на политиката

               Предложението е в съответствие с политиките на ЕС относно достъпа до базата данни на Евродак.

               •Съгласуваност с други политики на Съюза

               Предложението е в съответствие с политиките на ЕС в областта на свободата, сигурността и правосъдието.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание за настоящото предложение за решение на Съвета е член 87, параграф 2, буква а) и член 88, параграф 2, буква а) от Договора за функционирането на Европейския съюз (ДФЕС) във връзка с член 218, параграф 6, буква а).

               •Субсидиарност (при неизключителна компетентност)

               Споразумението от 26 октомври 2004 г. е действащо международно споразумение, сключено от ЕС и Швейцария. В съответствие с принципа на субсидиарност, посочен в член 5 от ДФЕС, целите на протокола към посоченото споразумение могат да бъдат постигнати единствено чрез предложение на Комисията на равнището на ЕС.

               •Пропорционалност

                  Предложението е в съответствие с принципа на пропорционалност, тъй като не надхвърля необходимото за постигане на целите за ефективно участие на Швейцария и Лихтенщайн в свързаните с правоприлагането елементи на Регламент (ЕС) № 603/2013 относно Евродак.

               •Избор на инструмент

               По силата на член 218, параграф 6 от ДФЕС се изисква решение на Съвета относно сключването на споразумението.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

                  Във връзка със съдържанието и напредъка на преговорите бяха проведени консултации със Съвета (работна група „Убежище“). Европейският парламент (комисията LIBE) беше уведомен.

               4.ДРУГИ ЕЛЕМЕНТИ

               •Подробни разяснения на отделните разпоредби на предложението

                  Предложението се отнася до решение за упълномощаване на сключването от името на Европейския съюз на протокол между ЕС и Швейцария и Лихтенщайн. В ДФЕС е посочено, че Съветът приема предложение на Комисията за решение за упълномощаване на подписването и на сключването на международно споразумение.

                  С Протокола се определя прилагането на Регламент (ЕС) № 603/2013 спрямо Швейцария и Лихтенщайн във връзка с достъпа до Евродак за целите на правоприлагането. Протоколът дава възможност на определените правоприлагащи органи на другите участващи държави и Европол да искат сравняване на дактилоскопични данни с данните, предадени на централната система на Евродак от Швейцария и Лихтенщайн. Освен това той дава възможност на определените правоприлагащи органи на Швейцария и Лихтенщайн да искат сравняване на дактилоскопични данни с данните, предадени на централната система на Евродак от другите участващи държави.

                  С Протокола се гарантира, че към обработването на лични данни от органите на Швейцария и Лихтенщайн и държавите членки съгласно Протокола се прилага настоящото равнище на ЕС на защита на личните данни. При такова обработване на лични данни следва да се зачитат стандартите за защита на личните данни, установени в националното право, които съответстват на Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета.

                  Съгласно Протокола достъпът на Швейцария и Лихтенщайн до Евродак за целите на правоприлагането зависи от предварително законодателно и техническо прилагане на Решение 2008/615/ПВР във връзка с дактилоскопичните данни.

                  Протоколът предвижда, че предвидените в Споразумението от 26 октомври 2004 г. механизми относно измененията следва да се прилагат към всички изменения относно достъпа до Евродак за целите на правоприлагането.

               2018/0418 (NLE)

               Предложение за

               РЕШЕНИЕ НА СЪВЕТА

               относно сключването на протокол между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 87, параграф 2, буква а), член 88, параграф 2, буква а) и член 218, параграф 6, буква а) от него,

               като взе предвид предложението на Европейската комисия,

               като взе предвид одобрението на Европейския парламент
                  4
               ,

               като има предвид, че:

               (1)В съответствие с Решение [XXX] от [XXX] г.
                  5
                Протоколът между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането беше подписан на [XXX] г., при условие че бъде сключен на по-късна дата.

               (2)За да се подпомогне и засили полицейското сътрудничество между компетентните органи на държавите членки и тези на Швейцария и Лихтенщайн за целите на предотвратяването, разкриването или разследването на терористични или други тежки престъпления, е необходимо Европейския съюз да се намеси, за да могат Швейцария и Лихтенщайн да участват в свързаните с правоприлагането аспекти на Евродак.

               (3)Настоящият протокол следва да бъде одобрен от името на Европейския съюз.

               (4)В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки са нотифицирали желанието си да участват в приемането и прилагането на настоящото решение.

               (5)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

               ПРИЕ НАСТОЯЩОТО РЕШЕНИЕ:

               Член 1

               Протоколът между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането (наричан по-нататък „Протоколът“) се одобрява от името на Съюза.

               Текстът на Протокола е приложен към настоящото решение.

               Член 2

               Председателят на Съвета посочва лицето(ата), упълномощено(и) да извърши(ат) от името на Европейския съюз предвиденото в член 4, параграф 2 от Протокола нотифициране, за да се изрази съгласието на Европейския съюз да бъде обвързан с Протокола.

               Член 3

               Настоящото решение влиза в сила на деня след деня на публикуването му в Официален вестник на Европейския съюз.

               Съставено в Брюксел на […] година.

                     За Съвета

                     Председател

                     (1)

                        Регламент (ЕС) № 603/2013 на Европейския парламент и на Съвета от 26 юни 2013 г. за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство и за искане на сравнения с данните в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (преработен текст) (ОВ L 180, 29.6.2013 г., стр. 1).

                     (2)

                        ОВ L 53, 27.2.2008 г., стр. 5.

                     (3)

                        ОВ L 160, 18.6.2011 г., стр. 39.

                     (4)

                        ОВ С [...], [...] г., стр. [...].

                     (5)

                        ОВ L […], […] г., стр. […].

    ---documentbreak---

               ЕВРОПЕЙСКА КОМИСИЯ
            Брюксел, 13.12.2018
            COM(2018) 828 final
            ПРИЛОЖЕНИЕ
            към
            Предложението за РЕШЕНИЕ НА СЪВЕТА
            относно сключването на протокол между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането

               ПРИЛОЖЕНИЕ

               към

               Предложението за РЕШЕНИЕ НА СЪВЕТА

               относно сключването на протокол между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането

               ЕВРОПЕЙСКИЯТ СЪЮЗ

               и

               КОНФЕДЕРАЦИЯ ШВЕЙЦАРИЯ

               и

               КНЯЖЕСТВО ЛИХТЕНЩАЙН,

               наричани по-нататък „страните“,

               (1)
                     КАТО ИМАТ ПРЕДВИД, че на 26 октомври 2004 г. беше сключено Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждането на молба за убежище, която е подадена в държава членка или в Швейцария (наричано по-нататък „Споразумението от 26 октомври 2004 г.“)
                  1
               .

               (2)
                     КАТО ИМАТ ПРЕДВИД, че на 28 февруари 2008 г. беше сключен Протоколът между Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна за разглеждането на молба за убежище, подадена в държава членка или в Швейцария (наричан по-нататък „Протоколът от 28 февруари 2008 г.“)
                  2
               .

               (3)
                     КАТО ПРИПОМНЯТ, че на 26 юни 2013 г. Европейският съюз прие Регламент (ЕС) № 603/2013 на Европейския парламент и на Съвета за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данните в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (наричан по-нататък „Регламент (ЕС) № 603/2013“)
                  3
               .

               (4)
                     КАТО ПРИПОМНЯТ, че процедурите за сравняване и предаване на данни за целите на правоприлагането, както са определени в Регламент (ЕС) № 603/2013, не представляват развитие на разпоредбите за Евродак по смисъла на Споразумението от 26 октомври 2004 г. и на Протокола от 28 февруари 2008 г.

               (5)
                     КАТО ИМАТ ПРЕДВИД, че между Европейския съюз и Конфедерация Швейцария, наричана по-нататък „Швейцария“, и Княжество Лихтенщайн, наричано по-нататък „Лихтенщайн“, следва да бъде сключен протокол, за да могат Швейцария и Лихтенщайн да участват в свързаните с правоприлагането аспекти на Евродак и съответно за да могат определените правоприлагащи органи в Швейцария и Лихтенщайн да искат сравняване на дактилоскопични данни, предадени на централната система на Евродак от другите участващи държави.

               (6)
                     КАТО ИМАТ ПРЕДВИД, че прилагането на Регламент (ЕС) № 603/2013 по отношение на Швейцария и Лихтенщайн за целите на правоприлагането следва също така да даде право на определените правоприлагащи органи на другите участващи държави и на Европол да искат сравняване на дактилоскопични данни, предадени на централната система на Евродак от Швейцария и Лихтенщайн.

               (7)
                     КАТО ИМАТ ПРЕДВИД, че обработването на лични данни от определените правоприлагащи органи на участващите държави и от Европол за целите на предотвратяването, разкриването или разследването на терористични престъпления или на други тежки престъпления съгласно този протокол следва да се извършва съгласно стандарт за защита на личните данни по силата на националното право, който съответства на Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета

                     4

               .

               (8)
                     КАТО ИМАТ ПРЕДВИД, че следва също така да се прилагат допълнителните условия, определени в Регламент (ЕС) № 603/2013 във връзка с обработването на лични данни от определените органи на участващите държави и от Европол за целите на предотвратяването, разкриването или разследването на терористични престъпления или на други тежки престъпления.

               (9)
                     КАТО ИМАТ ПРЕДВИД, че достъпът на определените органи на Швейцария и Лихтенщайн следва да бъде разрешен само при условие, че сравняването с националните бази данни за дактилоскопични отпечатъци на запитващата държава и с автоматизираните системи за дактилоскопична идентификация на всички други участващи държави членки съгласно Решение 2008/615/ПВР на Съвета от 23 юни 2008 г. за укрепване на трансграничното сътрудничество, по-специално в борбата срещу тероризма и трансграничната престъпност
                  5
               , не води до установяване на самоличността на субекта на данни. Посоченото условие изисква от запитващата държава да извършва сравняване с технически достъпните автоматизирани системи за дактилоскопична идентификация на всички други участващи държави съгласно Решение 2008/615/ПВР, освен ако запитващата държава може да докаже, че са налице основателни причини да се счита, че това няма да доведе до установяване на самоличността на субекта на данни. Такива основателни причини са налице, когато в оперативен план или за целите на разследването конкретният случай не е свързан с определена участваща държава. Това условие налага предварително законодателно и техническо прилагане от страна на запитващата държава на Решение 2008/615/ПВР на Съвета в областта на дактилоскопичните данни, тъй като не се разрешава в Евродак да се прави търсене за целите на правоприлагането в случаите, в които първо не са предприети горепосочените стъпки.

               (10)
                     КАТО ИМАТ ПРЕДВИД, че преди да правят справки в Евродак, определените органи на Швейцария и Лихтенщайн следва също така, в случай че са изпълнени условията за посоченото сравняване, да правят справки във Визовата информационна система съгласно Решение 2008/633/ПВР на Съвета от 23 юни 2008 г. относно достъпа до Визовата информационна система (ВИС) за справки от оправомощени органи на държавите членки и от Европол с цел предотвратяване, разкриване и разследване на терористични действия и други тежки престъпления
                  6
               .

               (11)
                     КАТО ИМАТ ПРЕДВИД, че към всяко ново законодателство и всички нови актове или мерки относно достъпа до Евродак за целите на правоприлагането следва да се прилагат идентични механизми относно ново законодателство и нови актове или мерки, както е предвидено в Споразумението от 26 октомври 2004 г. и Протокола от 28 февруари 2008 г., включително ролята на Смесения комитет.

               СЕ СПОРАЗУМЯХА ЗА СЛЕДНОТО:

               Член 1

               1.
                     Регламент (ЕС) № 603/2013 се прилага от Швейцария във връзка със сравняването на дактилоскопични данни с дактилоскопичните данни, съхранявани в централната система на Евродак за целите на правоприлагането, както и в отношенията ѝ с Лихтенщайн и с останалите участващи държави.

               2.
                     Регламент (ЕС) № 603/2013 се прилага от Лихтенщайн във връзка със сравняването на дактилоскопични данни с дактилоскопичните данни, съхранявани в централната система на Евродак за целите на правоприлагането, както и в отношенията ѝ с Швейцария и с останалите участващи държави.

               3.
                     Държавите — членки на Европейския съюз, с изключение на Дания, се смятат за участващи държави по смисъла на параграфи 1 и 2. Те прилагат към Швейцария и Лихтенщайн разпоредбите на Регламент (ЕС) № 603/2013, които са свързани с достъп за целите на правоприлагането.

               4.
                     Дания, Исландия и Норвегия се смятат за участващи държави по смисъла на параграфи 1 и 2, доколкото между тях и Европейския съюз се прилагат съответни споразумения, подобни на настоящото споразумение, които признават Швейцария и Лихтенщайн за участващи държави.

               Член 2

               1.
                     Настоящият протокол няма да влезе в сила по отношение на Швейцария, преди Швейцария да изпълни и приложа разпоредбите на Директива (ЕС) 2016/680 и условията, определени в Регламент (ЕС) № 603/2013 по отношение на обработването на лични данни от своите национални органи за целите, посочени в член 1, параграф 2 от Регламент (ЕС) № 603/2013.

               2.
                     Настоящият протокол няма да влезе в сила по отношение на Лихтенщайн, преди Лихтенщайн да изпълни и приложа разпоредбите на Директива (ЕС) 2016/680 и условията, определени в Регламент (ЕС) № 603/2013 по отношение на обработването на лични данни от своите национални органи за целите, посочени в член 1, параграф 2 от Регламент (ЕС) № 603/2013.

               Член 3

               Разпоредбите на Споразумението от 26 октомври 2004 г. и на Протокола на 28 февруари 2008 г. относно ново законодателство и нови актове или мерки, включително свързаните със Смесения комитет, се прилагат към всяко ново законодателство и към всички нови актове или мерки, свързани с достъпа до Евродак за целите на правоприлагането.

               Член 4

               1.
                     Настоящият протокол се ратифицира или одобрява от страните. Инструментите за ратификация или одобрение се депозират при генералния секретар на Съвета на Европейския съюз, който действа в качеството на депозитар на настоящия протокол.

               2.
                     Настоящият протокол влиза в сила на първия ден от месеца, следващ деня, в който депозитарят уведоми страните, че инструментът за ратификация или одобрение на Европейския съюз и на поне една от другите страни е бил депозиран.

               3.
                     Настоящият протокол не се прилага към Швейцария, преди Швейцария да изпълни разпоредбите на глава 6 от Решение 2008/615/ПВР на Съвета и докато не приключат процедурите за оценка съгласно глава 4 от приложението към Решение 2008/616/ПВР на Съвета за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност
                  7
               , с оглед на дактилоскопичните данни във връзка с Швейцария.

               4.
                     Настоящият протокол не се прилага към Лихтенщайн, преди Лихтенщайн да изпълни разпоредбите на глава 6 от Решение 2008/615/ПВР на Съвета и докато не приключат процедурите за оценка съгласно глава 4 от приложението към Решение 2008/616/ПВР на Съвета с оглед на дактилоскопичните данни във връзка с Лихтенщайн.

               Член 5

               1.
                     Всяка от страните може да се оттегли от настоящия протокол, като изпрати писмена декларация до депозитаря. Тази декларация влиза в сила шест месеца след депозирането ѝ.

               2.
                     Действието на Протокола се прекратява, ако Европейският съюз или Швейцария и Лихтенщайн се оттеглят от него.

               3.
                     Действието на настоящия протокол се прекратява по отношение на Швейцария, ако Споразумението от 26 октомври 2004 г. спре да бъде в сила по отношение на Швейцария.

               4.
                     Действието на настоящия протокол се прекратява по отношение на Лихтенщайн, ако Протоколът от 28 февруари 2008 г. спре да бъде в сила по отношение на Лихтенщайн.

               5.
                     Оттеглянето от настоящия протокол на една от страните или спирането или прекратяването на действието му по отношение на една от страните няма да засегне Споразумението от 26 октомври 2004 г., нито Протокола от 28 февруари 2008 г.

               Член 6

               Настоящият протокол се съставя в един оригинал на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като всички текстове са еднакво автентични.

               Оригиналът се депозира при депозитаря, който прави заверено копие за всяка от страните.

               Съставено в Брюксел на […] година.

                     (1)

                        ОВ L 53, 27.2.2008 г., стр. 5.

                     (2)

                        ОВ L 160, 18.6.2011 г., стр. 39.

                     (3)

                        OB L 180, 29.6.2013 г., стр. 1.

                     (4)

                        ОВ L 119, 4.5.2016 г., стр. 89.

                     (5)

                        ОВ L 210, 6.8.2008 г., стр. 1.

                     (6)

                        ОВ L 218, 13.8.2008 г., стр. 129.

                     (7)

                        ОВ L 210, 6.8.2008 г., стр. 12.


               ЕВРОПЕЙСКА КОМИСИЯ
            Брюксел, 13.12.2018
            COM(2018) 831 final
            2018/0421(NLE)
            Предложение за
            РЕШЕНИЕ НА СЪВЕТА
            относно подписването от името на Европейския съюз на протокол между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Регламент (ЕС) № 603/2013
                  1
               , с който се преработва Регламент № 2725/2000 от 11 декември 2000 г. за създаване на система Евродак за сравняване на дактилоскопични отпечатъци с оглед ефективното прилагане на Дъблинската конвенция, беше приет и влезе в сила на 19 юли 2013 г. Регламентът се прилага от 20 юли 2015 г.

               Регламент (ЕС) № 603/2013 разрешава, наред с другото, правоприлагащите органи да извършват справка в Евродак с цел предотвратяване, разкриване и разследване на терористични и други тежки престъпления. С това се цели да се предостави възможност на правоприлагащите органи да искат сравняване на дактилоскопични данни с данните, съхранявани в централната база данни на Евродак, когато се опитват да установят точната самоличност на лице, което е заподозряно в тероризъм или тежко престъпление, или да получат допълнителна информация за него.

               На 26 октомври 2004 г. беше сключено Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждането на молба за убежище, която е подадена в държава членка или в Швейцария (наричано по-нататък „Споразумението от 26 октомври 2004 г.“)
                  2
               . На 28 февруари 2008 г. беше сключен Протоколът между Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна за разглеждането на молба за убежище, подадена в държава членка или в Швейцария (наричан по-нататък „Протоколът от 28 февруари 2008 г.“)
                  3
               .

               Швейцария и Лихтенщайн прилагат свързаните с убежището елементи на Регламент (ЕС) № 603/2013 в съответствие със Споразумението от 26 октомври 2004 г. и с Протокола от 28 февруари 2008 г. Достъпът на правоприлагащите органи до Евродак обаче е извън обхвата на посочените споразумение и протокол.

               На заседание с представители на Комисията на 14 май 2014 г. Дания, Швейцария, Лихтенщайн, Норвегия и Исландия потвърдиха, че проявяват интерес към започването на преговори с Европейския съюз с цел включването им в обхвата на свързаните с правоприлагането разпоредби на Регламент (ЕС) № 603/2013 чрез международно споразумение.

               На 14 декември 2015 г. Съветът упълномощи Комисията да започне преговори относно споразумение между Европейския съюз, от една страна, и, наред с другото, Швейцария и Лихтенщайн, от друга страна, относно реда и условията на участието на Швейцария и Лихтенщайн в процедурата за сравняване и предаване на данни за целите на правоприлагането, предвидена в глава VI от Регламент (ЕС) № 603/2013 за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данните в Евродак от правоприлагащите органи на държавите членки и Европол за целите на правоприлагането.

               Преговорите бяха финализирани и беше парафирано споразумение под формата на протокол към Споразумението от 26 октомври 2004 г. за разширяване на прилагането на Споразумението от 26 октомври 2004 г. за целите на правоприлагането.

               Включването на Швейцария и Лихтенщайн в обхвата на свързаните с правоприлагането разпоредби на Регламент (ЕС) № 603/2013 ще даде възможност на правоприлагащите органи на Швейцария и Лихтенщайн да искат сравняване на дактилоскопични данни с данните, въведени от други участващи държави и съхранявани в базата данни на Евродак, когато се опитват да установят самоличността на лице, което е заподозряно тежко престъпление или тероризъм, или да получат допълнителна информация за него или за пострадало лице. От друга страна, то ще позволи на правоприлагащите органи на всички други участващи държави, независимо дали са държави — членки на ЕС, или асоциирани държави, да искат сравняване на дактилоскопични данни с данните, въведени от Швейцария и Лихтенщайн и съхранявани в базата данни на Евродак, за същите цели.

               Целта на настоящия протокол е да се установят правно обвързващи права и задължения, за да могат Швейцария и Лихтенщайн да участват ефективно в свързаните с правоприлагането елементи на Регламент (ЕС) № 603/2013. С Протокола се установява, че всички участващи държави, които имат достъп до Евродак, независимо дали са държави — членки на ЕС, асоциирани държави или Швейцария и Лихтенщайн, могат също така да получат достъп до данните на другите участващи държави за целите на правоприлагането.

               •Съгласуваност с действащите разпоредби в тази област на политиката

               Предложението е в съответствие с политиките на ЕС относно достъпа до базата данни на Евродак.

               •Съгласуваност с други политики на Съюза

               Предложението е в съответствие с политиките на ЕС в областта на свободата, сигурността и правосъдието.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание за настоящото предложение за решение на Съвета е член 87, параграф 2, буква а) и член 88, параграф 2, буква а) от Договора за функционирането на Европейския съюз (ДФЕС) във връзка с член 218, параграф 5 от ДФЕС.

               •Субсидиарност (при неизключителна компетентност)

               Споразумението от 26 октомври 2004 г. е действащо международно споразумение, сключено от ЕС и Швейцария. В съответствие с принципа на субсидиарност, посочен в член 5 от ДФЕС, целите на протокола към посоченото споразумение могат да бъдат постигнати единствено чрез предложение на Комисията на равнището на ЕС.

               •Пропорционалност

                  За да се подпомогне и засили полицейското сътрудничество между компетентните органи на държавите членки и тези на Швейцария и Лихтенщайн за целите на предотвратяването, разкриването или разследването на терористични или други тежки престъпления, е необходимо ЕС да се намеси, за да могат Швейцария и Лихтенщайн да участват в свързаните с правоприлагането аспекти на Евродак. Предложението е в съответствие с принципа на пропорционалност, тъй като не надхвърля необходимото за постигане на целите за ефективно участие на Швейцария и Лихтенщайн в свързаните с правоприлагането елементи на Регламент (ЕС) № 603/2013 относно Евродак.

               •Избор на инструмент

               По силата на член 218, параграф 5 от ДФЕС се изисква решение на Съвета за разрешаване на подписването на Споразумението.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

                  Във връзка със съдържанието и напредъка на преговорите бяха проведени консултации със Съвета (работна група „Убежище“). Европейският парламент (комисията LIBE) беше уведомен.

               4.ДРУГИ ЕЛЕМЕНТИ

               •Подробни разяснения на отделните разпоредби на предложението

                  Предложението се отнася до решение за упълномощаване на подписването от името на Европейския съюз на протокол между ЕС и Швейцария и Лихтенщайн. В ДФЕС е посочено, че Съветът приема предложение на Комисията за решение за упълномощаване на подписването и на сключването на международно споразумение.

                  С Протокола се определя прилагането на Регламент (ЕС) № 603/2013 спрямо Швейцария и Лихтенщайн във връзка с достъпа до Евродак за целите на правоприлагането. Протоколът дава възможност на определените правоприлагащи органи на другите участващи държави и Европол да искат сравняване на дактилоскопични данни с данните, предадени на централната система на Евродак от Швейцария и Лихтенщайн. Освен това той дава възможност на определените правоприлагащи органи на Швейцария и Лихтенщайн да искат сравняване на дактилоскопични данни с данните, предадени на централната система на Евродак от другите участващи държави.

                  С Протокола се гарантира, че към обработването на лични данни от органите на Швейцария и Лихтенщайн и държавите членки съгласно Протокола се прилага настоящото равнище на ЕС на защита на личните данни. При такова обработване на лични данни следва да се зачитат стандартите за защита на личните данни, установени в националното право, които съответстват на Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета.

                  Съгласно Протокола достъпът на Швейцария и Лихтенщайн до Евродак за целите на правоприлагането зависи от предварително законодателно и техническо прилагане на Решение 2008/615/ПВР във връзка с дактилоскопичните данни.

                  Протоколът предвижда, че предвидените в Споразумението от 26 октомври 2004 г. механизми относно измененията следва да се прилагат към всички изменения относно достъпа до Евродак за целите на правоприлагането.

               2018/0421 (NLE)

               Предложение за

               РЕШЕНИЕ НА СЪВЕТА

               относно подписването от името на Европейския съюз на протокол между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 87, параграф 2, буква а), член 88, параграф 2, буква а) и член 218, параграф 5 от него,

               като взе предвид предложението на Европейската комисия,

               като има предвид, че:

               (1)На 14 декември 2015 г. Съветът упълномощи Комисията да започне преговори с Швейцария и Лихтенщайн относно реда и условията на участието на Швейцария и Лихтенщайн в процедурата за сравняване и предаване на данни за целите на правоприлагането, предвидена в глава VI от Регламент (ЕС) № 603/2013 на Европейския парламент и на Съвета
                  4
               .

               (2)Преговорите приключиха и на 22 ноември 2017 г. беше парафиран Протоколът към Споразумението от 26 октомври 2004 г. между Европейската общност и Конфедерация Швейцария относно критериите и механизмите за определяне на държавата, компетентна за разглеждането на молба за убежище, която е подадена в държава членка или в Швейцария.

               (3)Този протокол следва да бъде подписан от името на Европейския съюз, при условие че бъде сключен на по-късна дата.

               (4)В съответствие с член 3 от Протокола относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки са нотифицирали желанието си да участват в приемането и прилагането на настоящото решение.

               (5)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

               ПРИЕ НАСТОЯЩОТО РЕШЕНИЕ:

               Член 1

               С настоящото подписването на Протокола между Европейския съюз, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, компетентна за разглеждане на молба за убежище, която е подадена в държава членка или в Швейцария, във връзка с достъпа до Евродак за целите на правоприлагането се одобрява от името на Европейския съюз, при условие че този протокол бъде сключен.

               Член 2

               Генералният секретариат на Съвета изготвя акта за предоставяне на пълномощия за подписване на протокола, при условие че той бъде сключен, на лицето или лицата, посочени от преговарящия по протокола.

               Член 3

               Настоящото решение влиза в сила на деня след деня на публикуването му в Официален вестник на Европейския съюз.

               Съставено в Брюксел на […] година.

                     За Съвета

                     Председател

                     (1)

                        Регламент (ЕС) № 603/2013 на Европейския парламент и на Съвета от 26 юни 2013 г. за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство и за искане на сравнения с данните в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (преработен текст) (ОВ L 180, 29.6.2013 г., стр. 1).

                     (2)

                        ОВ L 53, 27.2.2008 г., стр. 5.

                     (3)

                        ОВ L 160, 18.6.2011 г., стр. 39.

                     (4)

                        Регламент (ЕС) № 603/2013 за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, и за искане на сравнения с данните в Евродак от правоприлагащите органи на държавите членки и Европол за целите на правоприлагането (OВ L 180, 29.6.2013 г., стр. 1).


               ЕВРОПЕЙСКА КОМИСИЯ
            Брюксел, 31.1.2019
            COM(2019) 31 final
            2019/0021(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюзв рамките на Съвместния комитет на ЕИП във връзка с изменение наприложение II (Технически правила, стандарти, изпитвания и сертифициране) и приложение XI (Електронни комуникации, аудио-визуални услуги и информационно общество) към Споразумението за ЕИП
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Проектът на решение на Съвместния комитет на ЕИП (приложен към предложението за решение на Съвета) има за цел да бъде изменено приложение II (Технически правила, стандарти, изпитвания и сертифициране) и приложение XI (Електронни комуникации, аудио-визуални услуги и информационно общество) към Споразумението за ЕИП, за да бъде включена Директива (ЕС) 2015/1535 на Европейския парламент и на Съвета от 9 септември 2015 г., установяваща процедура за предоставянето на информация в сферата на техническите регламенти и правила относно услугите на информационното общество
                  1
               .

               •Съгласуваност с действащите разпоредби в тази област на политиката

               Приложеният проект на решение на Съвместния комитет разширява обхвата на вече съществуващата политика на ЕС, за да включи в нея членуващите в ЕИП държави от ЕАСТ (Норвегия, Исландия и Лихтенщайн).

               •Съгласуваност с други политики на Съюза

               Разширяването на прилагането на достиженията на правото на ЕС за членуващите в ЕИП държави от ЕАСТ чрез включването на тези достижения в Споразумението за ЕИП се извършва в съответствие с целите и принципите на това споразумение, с цел създаването на динамично и хомогенно европейско икономическо пространство, основано на общи правила и еднакви условия на конкуренция.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Законодателството, което трябва да бъде включено в Споразумението за ЕИП, се основава на членове 114, 337 и 43 от Договора за функционирането на Европейския съюз.

               Съгласно член 1, параграф 3 от Регламент (ЕО) № 2894/94 на Съвета
                  2
                относно условията за прилагане на Споразумението за ЕИП Съветът определя въз основа на предложение на Комисията позицията, която трябва да се заеме от името на Съюза по отношение на подобни решения.

               В сътрудничество с ЕСВД Комисията представя проекта на решение на Съвместния комитет на ЕИП пред Съвета, който следва да го приеме като позиция на Съюза. Комисията се надява да има възможност да представи позицията на Съюза пред Съвместния комитет на ЕИП възможно най-скоро.

               •Субсидиарност (при неизключителна компетентност)

               Предложението е в съответствие с принципа на субсидиарност по следната причина.

               Целта на настоящото предложение, а именно да се гарантира хомогенността на вътрешния пазар, не може да бъде постигната в достатъчна степен от държавите членки и следователно може, с оглед на въздействието, да бъде постигната по-добре на равнището на Съюза.

               Процесът на включване на достиженията на правото на ЕС в Споразумението за ЕИП се извършва в съответствие с Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство, в който се потвърждава възприетият подход.

               •Пропорционалност

               В съответствие с принципа на пропорционалност настоящото предложение не надхвърля необходимото за постигането на своята цел.

               •Избор на инструмент

               В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместният комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в това споразумение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               •Събиране и използване на експертни становища

               Не е приложимо.

               •Оценка на въздействието

               Не е приложимо.

               4.ОТРАЖЕНИЕ ВЪРХУ БЮДЖЕТА

               Не се очаква отражение върху бюджета в резултат на включването на Директива (ЕС) 2015/1535 в Споразумението за ЕИП.

               5.ДРУГИ ЕЛЕМЕНТИ

               Основни адаптации, поискани от страна на ЕАСТ

               Обосновка и предложено решение:

               Определение на понятието „техническа спецификация“, член 1, параграф 1, буква в), адаптация a)

               С тази адаптация се цели изречението „селскостопански продукти, както е посочено в (…) член 38, параграф 1 от ДФЕС“ да не се прилага като част от определението на „техническа спецификация“, тъй като член 38, параграф 1 от ДФЕС се отнася за общата селскостопанска политика (ОСП) и общата политика в областта на рибарството (ОПОР) на ЕС, които не попадат в обхвата на Споразумението за ЕИП. Същата адаптация вече се прилага в рамките на Споразумението за ЕИП.

               Искания за допълнителна информация, член 5, параграф 1, адаптация в)

               Включена е адаптация с цел да се осигури достатъчен обмен на информация между стълба на ЕС и стълба на ЕАСТ. Следва да се отбележи, че подобна адаптация вече се прилага в рамките на Споразумението за ЕИП.

               Препращане на коментари, член 5, параграф 2, адаптация г)

               В тази адаптация се пояснява как коментарите относно проекти на технически правила се препращат между стълба на ЕС и стълба на ЕАСТ. Следва да се отбележи, че същата адаптация вече се прилага в рамките на Споразумението за ЕИП.

               Подробни становища, член 6, параграфи 1,2, и 7, адаптация д)

               За по-голяма яснота това адаптиране гарантира, че подробни становища могат да бъдат издавани единствено в рамките на стълба на ЕАСТ, т.е. че подробни становища не могат да бъдат изпращани от държава от ЕАСТ до държава — членка на ЕС, или обратно.

               Неприлагане на член 6, параграфи 3—6, адаптация е)

               Разпоредбите, съдържащи се в член 6, параграфи 3—6, предвиждат продължителен период на изчакване в ситуациите, когато институциите на ЕС обмислят изготвянето на законодателство в област, обхваната от национален проект на технически регламент. Тези разпоредби попадат извън обхвата на Споразумението за ЕИП.

               2019/0021 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз
                  в рамките на Съвместния комитет на ЕИП във връзка с изменение на
                  приложение II (Технически правила, стандарти, изпитвания и сертифициране) и приложение XI (Електронни комуникации, аудио-визуални услуги и информационно общество) към Споразумението за ЕИП

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално членове 114, 337 и 43 във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  3
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  4
                („Споразумението за ЕИП“) влезе в сила на 1 януари 1994 г.

               (2)В съответствие с член 98 от Споразумението за ЕИП Съвместният комитет на ЕИП може да реши да измени, inter alia, приложение II (Технически правила, стандарти, изпитвания и сертифициране) и приложение XI (Електронни комуникации, аудио-визуални услуги и информационно общество) към Споразумението за ЕИП.

               (3)Директива (ЕС) 2015/1535 на Европейския парламент и на Съвета
                  5
                следва да бъде включена в Споразумението за ЕИП.

               (4)Поради това приложение II (Технически правила, стандарти, изпитвания и сертифициране) и приложение XI (Електронни комуникации, аудио-визуални услуги и информационно общество) към Споразумението за ЕИП следва да бъдат съответно изменени.

               (5)Ето защо позицията на Съюза в рамките на Съвместния комитет на ЕИП следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която да бъде заета от името на Съюза в рамките на Съвместния комитет на ЕИП във връзка с предложеното изменение на приложение II (Технически правила, стандарти, изпитвания и сертифициране) и приложение XI (Електронни комуникации, аудио-визуални услуги и информационно общество) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        OВ L 241, 17.9.2015 г., стр. 1—15.

                     (2)

                        ОВ L 305, 30.11.1994 г., стр. 6—8.

                     (3)

                        ОВ L 305, 30.11.1994 г., стр. 6.

                     (4)

                        ОВ L 1, 3.1.1994 г., стр. 3.

                     (5)

                        Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество (ОВ L 241, 17.9.2015 г., стр. 1—15).

    ---documentbreak---

               ЕВРОПЕЙСКА КОМИСИЯ
            Брюксел, 31.1.2019
            COM(2019) 31 final
            ПРИЛОЖЕНИЕ
            към
            Предложение за Решение на Съвета
            относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на приложение II (Технически правила, стандарти, изпитвания и сертифициране) и приложение XI (Електронни комуникации, аудио-визуални услуги и информационно общество) към Споразумението за ЕИП

               ПРИЛОЖЕНИЕ

               РЕШЕНИЕ НА СЪВМЕСТНИЯ КОМИТЕТ НА ЕИП

               №

               от

               за изменение на приложение II (Технически правила, стандарти, изпитвания и сертифициране) и приложение XI (Електронни комуникации, аудио-визуални услуги и информационно общество) към Споразумението за ЕИП

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство (наричано по-нататък „Споразумението за ЕИП“), и по-специално член 98 от него,

               като има предвид, че:

               (1)Директива (ЕС) 2015/1535 на Европейския парламент и на Съвета от 9 септември 2015 г., установяваща процедура за предоставянето на информация в сферата на техническите регламенти и правила относно услугите на информационното общество
                  1
               , следва да бъде включена в Споразумението за ЕИП.

               (2)Директива (ЕС) 2015/1535 отменя Директива 98/34/ЕО на Европейския парламент и на Съвета
                  2
               , изменена с Директива 98/48/ЕО на Европейския парламент и на Съвета
                  3
               , която е включена в Споразумението за ЕИП, и следователно следва да отпадне от Споразумението за ЕИП.

               (3)Въпреки че държавите от ЕАСТ могат да издават коментари и подробни становища по отношение на проект на технически регламент, нотифициран от други държави от ЕАСТ, те могат да представят само коментари във връзка с проект на технически регламент, нотифициран от държавите — членки на Съюза, и обратно.

               (4)Поради това приложения II и XI към Споразумението за ЕИП следва да бъдат съответно изменени,

               ПРИЕ НАСТОЯЩОТО РЕШЕНИЕ:

               Член 1

               Текстът в точка 1 (Директива 98/34/ЕО на Европейския парламент и на Съвета) от глава XIX от приложение II към Споразумението за ЕИП се заменя със следното:

               „32015 L 1535: Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество (ОВ L 241, 17.9.2015 г., стр. 1).

               За целите на настоящото споразумение разпоредбите на посочената директива се четат със следните адаптации:

               а)Член 1, параграф 1, буква в), втора алинея се заменя със следното:

               „Понятието „техническа спецификация“ включва също така производствени методи и процеси, използвани при продукти, предназначени за консумация от хората и животните, и при медицинските продукти, определени в член 1 от Директива 2001/83/ЕО (включена в точка 15р от глава XIII от приложение II към Споразумението с Решение на Съвместния комитет на ЕИП № 82/2002 от 25 юни 2002 г.
                  4
               ), както и производствени методи и процеси, свързани с други продукти, когато те имат влияние върху техните характеристики.“;

               б)В член 5, параграф 1, първа алинея се добавя следното:

               „Пълният текст на оповестения проект на технически регламент се предоставя на оригиналния език, както и в пълен превод на един от официалните езици на Съюза.“

               в)В член 5, параграф 1 се добавя следната алинея:

               „Комисията от името на Съюза, от една страна, и Надзорният орган на ЕАСТ или държавите от ЕАСТ чрез Надзорния орган на ЕАСТ, от друга страна, може да изискат допълнителна информация за оповестения проект на технически регламент.“;

               г)В член 5, параграф 2 се добавя следната алинея:

               „Коментарите на държавите от ЕАСТ се препращат от Надзорния орган на ЕАСТ на Комисията под формата на едно-единствено координирано съобщение, а коментарите на Съюза се препращат от Комисията на Надзорния орган на ЕАСТ.“;

               д)Термините „държава членка“ и „Комисията“ в член 6, параграфи 1, 2 и 7 се заменят съответно с термините „държава от ЕАСТ“ и „Надзорният орган на ЕАСТ“.

               е)Разпоредбите на член 6, параграфи 3, 4, 5 и 6 не се прилагат.“

               Член 2

               Текстът в точка 5и (Директива 98/34/ЕО на Европейския парламент и на Съвета) от приложение XI към Споразумението за ЕИП се заменя със следното:

               „32015 L 1535: Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество (ОВ L 241, 17.9.2015 г., стр. 1).

               За целите на настоящото споразумение разпоредбите на посочената директива се четат със следните адаптации:

               а)Член 1, параграф 1, буква в), втора алинея се заменя със следното:

                     5
                  „Понятието „техническа спецификация“ включва също така производствени методи и процеси, използвани при продукти, предназначени за консумация от хората и животните, и при медицинските продукти, определени в член 1 от Директива 2001/83/ЕО (включена в точка 15р от глава XIII от приложение II към Споразумението с Решение на Съвместния комитет на ЕИП № 82/2002 от 25 юни 2002 г.), както и производствени методи и процеси, свързани с други продукти, когато те имат влияние върху техните характеристики.“;

               б)В член 5, параграф 1, първа алинея се добавя следното:

               „Пълният текст на оповестения проект на технически регламент се предоставя на оригиналния език, както и в пълен превод на един от официалните езици на Съюза.“

               в)В член 5, параграф 1 се добавя следната алинея:

               „Комисията от името на Съюза, от една страна, и Надзорният орган на ЕАСТ или държавите от ЕАСТ чрез Надзорния орган на ЕАСТ, от друга страна, може да изискат допълнителна информация за оповестения проект на технически регламент.“;

               г)В член 5, параграф 2 се добавя следната алинея:

               „Коментарите на държавите от ЕАСТ се препращат от Надзорния орган на ЕАСТ на Комисията под формата на едно-единствено координирано съобщение, а коментарите на Съюза се препращат от Комисията на Надзорния орган на ЕАСТ.“;

               д)Термините „държава членка“ и „Комисията“ в член 6, параграфи 1, 2 и 7 се заменят съответно с термините „държава от ЕАСТ“ и „Надзорният орган на ЕАСТ“.

               е)Разпоредбите на член 6, параграфи 3, 4, 5 и 6 не се прилагат.“

               Член 3

               Текстовете на Директива (ЕС) 2015/1535 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.

               Член 4

               Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП
                  6*.

               Член 5

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                  За Съвместния комитет на ЕИП

                  Председател

                  […]

                  Секретари

                  на Съвместния комитет на ЕИП

                  […]

                     (1)

                        ОВ L 241, 17.9.2015 г., стр. 1.

                     (2)

                        ОВ L 204, 21.7.1998 г., стр. 37.

                     (3)

                        OВ L 217, 5.8.1998 г., стр. 18.

                     (4)

                        ОВ L 266, 3.1.2002 г., стр. 32 и Притурка за ЕИП № 49, 3.10.2002 г., стp. 22.

                     (5)

                        ОВ L 266, 3.1.2002 г., стр. 32 и Притурка за ЕИП № 49, 3.10.2002 г., стp. 22.

                     (6)
                  *
                        [Без отбелязани конституционни изисквания.] [С отбелязани конституционни изисквания.]


               ЕВРОПЕЙСКА КОМИСИЯ
            Брюксел, 10.4.2019
            COM(2019) 184 final
            2019/0094(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Конвенцията за опазване на сьомгата в Северния Атлантически океан по отношение на подаденото от Обединеното кралство заявление за присъединяване към посочената конвенция

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която трябва да се заеме от името на Европейския съюз в органа, учреден с Конвенцията за опазване на сьомгата в Северния Атлантически океан („Конвенцията NASCO“), по отношение на присъединяването на Обединеното кралство Великобритания и Северна Ирландия („Обединеното кралство“) към посочената конвенция.

               2.Контекст на предложението

               На 29 март 2017 г. Обединеното кралство уведоми Европейския съвет за намерението си да се оттегли от Европейския съюз по силата на член 50 от Договора за Европейския съюз. Вследствие на това оттегляне Обединеното кралство ще придобие статут на трета държава и правото на ЕС ще престане да се прилага спрямо него на датата на влизане в сила на споразумението за оттегляне или — при липса на споразумение — на 13 април 2019 г., освен ако Европейският съвет, в съгласие с Обединеното кралство, вземе единодушно решение за удължаване на този срок.

               До оттеглянето си от Съюза Обединеното кралство продължава да бъде държава членка, която се ползва с всички права и е обвързана с всички задължения, произтичащи от Договорите, в това число със спазването на принципа на лоялно сътрудничество. В своите насоки от 29 април 2017 г. Европейският съвет изтъкна необходимостта от отчитането в международен контекст на особеностите на Обединеното кралство като оттегляща се държава членка, при условие че то спазва задълженията си и продължава да бъде лоялно към интересите на Съюза, докато все още членува в него.

               Съюзът и Обединеното кралство договориха споразумение за оттегляне съгласно член 50 от Договора за Европейския съюз, което беше одобрено от Европейския съвет на 25 ноември 2018 г. („Споразумение за оттегляне“). Вътрешните процедури за сключването на това споразумение са в ход на равнището на Съюза
                  1
               . В част четири от Споразумението за оттегляне се предвижда преходен период, през който правото на Съюза, в това число сключените от Съюза международни споразумения, ще продължи да се прилага спрямо Обединеното кралство и на неговата територия („преходен период“). Съюзът ще информира своите международни партньори за конкретните договорености, предвидени в Споразумението за оттегляне, съгласно които за целите на сключените от Съюза международни споразумения, сред които е и Конвенцията NASCO, Обединеното кралство следва да се третира през преходния период като държава членка.

               В съобщението на Комисията от 13 ноември 2018 г., озаглавено „Готовност за оттеглянето на Обединеното кралство от Европейския съюз на 30 март 2019 г.: план за извънредни действия“, бяха набелязани извънредните мерки, които Комисията смята да предприеме, ако до датата на оттегляне не е влязло в сила споразумение за оттегляне. В това съобщение Комисията посочва действията, които счита за необходими, като напомня, че на по-късен етап може да се наложи предприемането на допълнителни действия.

               На 13 декември 2018 г. и на 21 март 2019 г. Европейският съвет (член 50) повтори призива си за активизиране на подготовката и планирането на извънредни действия на всички равнища предвид последствията от оттеглянето на Обединеното кралство, като се отчитат всички възможни сценарии.

               Понастоящем Конвенцията NASCO се прилага спрямо Обединеното кралство, тъй като Съюзът е договаряща страна по нея. Това положение ще приключи на датата, на която Обединеното кралство прекрати членството си в Съюза и, съответно, вече няма да бъде обвързано от разпоредбите на конвенцията.

               Основната цел на Конвенцията NASCO е да допринася — посредством консултации и сътрудничество — за опазването, възстановяването, подобряване на състоянието и рационалното управление на запасите от сьомга, като взема под внимание най-добрите научни данни, с които разполага. Конвенцията NASCO е в сила от 1 октомври 1983 г. Неин депозитар е Съветът на Европейския съюз.

               2.1.Организация за опазване на сьомгата в Северния Атлантически океан

               Организацията за опазване на сьомгата в Северния Атлантически океан е международна организация, създадена по силата на Конвенцията NASCO. Нейното учредяване е непосредствено съобразено със специалните разпоредби относно запасите от анадромни риби, посочени в член 66 от Конвенцията на ООН по морско право от 10 декември 1982 г.

               Конвенцията NASCO се прилага по отношение на запасите от дива сьомга, които при миграцията си излизат извън границите под риболовната юрисдикция на държавите с излаз на Атлантическия океан на север от 36° с. ш.

               Съответно NASCO отговаря за регулирането на риболовната дейност по отношение на дивата сьомга в цялата северна част на Атлантическия океан. Тя се занимава и с други въпроси, свързани с опазването на запасите от дива сьомга. В по-широк контекст NASCO също така разглежда допълнителни и подходящи мерки, приложими във водите под юрисдикцията на договарящите страни, с цел да се осигури оцеляването на дивата атлантическа сьомга.

               NASCO е юридическо лице, като в отношенията си с други международни организации и на териториите на договарящите се страни тя притежава необходимата дееспособност за изпълнение на своите функции и осъществяване на целите си.

               2.2.NASCO

               NASCO се състои от съвет, три регионални комисии (Северноамериканска комисия, Комисия за североизточната част на Атлантическия океан и Комисия за Западна Гренландия) и секретариат. Съветът е съставен от представители на всички договарящи страни по конвенцията: Канада, Дания (по отношение на Фарьорските острови и Гренландия), Европейския съюз, Норвегия, Руската федерация и Съединените американски щати. Франция (по отношение на Сен Пиер и Микелон) присъства на заседанията на NASCO като наблюдател.

               Европейският съюз е страна по Конвенцията NASCO
                  2
               , тъй като предметът на тази конвенция попада в обхвата на общата политика в областта на рибарството, по отношение на която Съюзът разполага с изключителна компетентност. Държавите членки са обхванати от Конвенцията NASCO по силата на правото на Съюза.

               Европейският съюз е пълноправен член както на Комисията за североизточната част на Атлантическия океан, така и на Комисията за Западна Гренландия. Той има право да внася и гласува предложения за регулаторни мерки в рамките на Северноамериканската комисия, които засягат запасите от дива сьомга с произход от териториите на Съюза. За тази цел Съюзът се счита за член на посочената комисия в случаите, които се отнасят до разглеждането на съответните предложения.

               2.3.Предвиденият акт на NASCO

               След одобрение от страна на Съвета на NASCO към Конвенцията NASCO могат да се присъединят всички държави, които упражняват риболовна юрисдикция в Северния Атлантически океан или са държави на произход на запаси от сьомга.

               С писмо от 28 февруари 2019 г. Обединеното кралство поиска от председателя на Съвета на NASCO да одобри присъединяването на държавата към Конвенцията NASCO. На 11 март 2019 г. Секретариатът на NASCO уведоми всички страни по конвенцията, включително Европейската комисия, за подаденото заявление. В съответствие с член 17 от Конвенцията NASCO е необходимо Съветът на NASCO да даде предварително одобрение, за да може присъединяването на Обединеното кралство да бъде счетено за валидно.

               Решенията на Съвета на NASCO се вземат с мнозинство от три четвърти от гласовете на членовете, които присъстват и гласуват с положителен или отрицателен вот. Гласуване се провежда само ако присъстват две трети от членовете на Съвета на NASCO.

               Актовете за одобрение или присъединяване се внасят при депозитаря. За всяка страна, която се присъединява към Конвенцията NASCO след депозиране на необходимите актове за ратифициране, одобрение или присъединяване, конвенцията влиза в сила на датата на депозиране на акта за присъединяване.

               Компетентните органи на Обединеното кралство поясниха, че заявлението е подадено в рамките на подготвителните действия в случай на оттегляне на държавата от ЕС без споразумение. В заявлението се уточнява, че „ако споразумението за оттегляне бъде подписано, ратифицирано и одобрено [...], Обединеното кралство няма да депозира своя акт за присъединяване, по силата на който ще придобие самостойно членство в NASCO, считано от момента на оттеглянето му от Европейския съюз“.

               3.Позиция, която трябва да се заеме от името на Съюза

               С настоящото решение на Съвета следва да се даде възможност на Комисията да одобри от името на Съюза присъединяването на Обединеното кралство към Конвенцията NASCO, като се отчита следното условие: тъй като към момента няма яснота за датата и условията на оттеглянето на Обединеното кралство от Съюза, одобряването от страна на Съюза на присъединяването на държавата към Конвенцията NASCO следва да бъде съобщено едва след като правото на Съюза престане да се прилага по отношение на Обединеното кралство.

               Една от основните цели на общата политика в областта на рибарството, определена в Регламент (ЕС) № 1380/2013 на Европейския парламент и на Съвета
                  3

               , е „да се гарантира, че риболовните дейности са устойчиви от екологична, икономическа и социална гледна точка, че се управляват в съответствие с целите за постигане на икономически и социални ползи и ползи за заетостта и в съответствие с целите, свързани с възстановяването и поддържането на рибните запаси над равнищата, позволяващи максимален устойчив улов, както и че тези дейности допринасят за осигуряването на продоволственото снабдяване“.

               В интерес на Съюза е Обединеното кралство да сътрудничи в управлението на запасите от сьомга в пълно съответствие с разпоредбите на Конвенцията на ООН по морско право от 10 декември 1982 г. и Споразумението на ООН относно прилагането на разпоредбите на Конвенцията на ООН по морско право от 10 декември 1982 г., свързани с опазването и управлението на трансгранично преминаващите и далекомигриращите рибни запаси от 4 август 1995 г., или всички други международни споразумения или норми на международното право.

               Съгласно член 66 от Конвенцията на ООН по морско право държавите, в чиито реки се възпроизвеждат запаси от анадромни риби, са заинтересовани в най-голяма степен и носят най-голяма отговорност за тези запаси. Държавите на произход на запаси от анадромни риби трябва да гарантират тяхното опазване, като установяват подходящи мерки за регулиране на риболова във всички води, разположени от външната граница на техните изключителни икономически зони към брега. В случаите, когато запасите от анадромни риби мигрират във или през водите, разположени от външните граници на изключителната икономическа зона към брега на друга държава, освен държавата на произход, тази държава трябва да сътрудничи с държавата на произход по въпросите, свързани с опазването и стопанисването на тези запаси.

               Държавата на произход на запасите от анадромни риби и другите държави, извършващи риболов на тези запаси, трябва да предприемат мерки за прилагането на член 66 от Конвенцията на ООН по морско право. Това сътрудничество може да се извършва в рамките на регионалните организации за управление на рибарството.

               Обединеното кралство, в качеството си на държава на произход и като държава, която упражнява риболовна юрисдикция, има законни интереси в рамките на зоната на Конвенцията NASCO, доколкото водите от неговата изключителна икономическа зона и прилежащите води от открито море попадат в зоната на Конвенцията NASCO.

               Присъединяването на Обединеното кралство към Конвенцията NASCO ще позволи на държавата да сътрудничи във връзка с необходимите мерки за управление и опазване на запасите от сьомга при надлежно отчитане на правата, интересите и задълженията на другите държави и на Европейския съюз, както и да гарантира, че риболовните дейности се извършват по начин, гарантиращ устойчивата експлоатация на съответните рибни запаси.

               С оглед на законните риболовни интереси на Обединеното кралство в зоната на Конвенцията NASCO, неговото задължение да сътрудничи във връзка с необходимото управление на рибарството и необходимостта да се гарантира обвързващият характер на решенията на NASCO след присъединяването на тази държава, Комисията препоръчва заявлението на Обединеното кралство да бъде прието.

               Предлага се Комисията да бъде упълномощена да уведоми председателя на Съвета на NASCO, че позицията на Съюза е в подкрепа на присъединяването на Обединеното кралство от момента, в който правото на Съюза престане да се прилага по отношение на тази държава, и да упражни положителен вот в рамките на Съвета на NASCO, който ще вземе решение относно членството на Обединеното кралство.

               Ако Обединеното кралство прекрати членството си в Съюза съгласно условията на Споразумението за оттегляне и съответния преходен период, след подписването на посоченото споразумение Съюзът ще уведоми своите международни партньори, включително другите страни по Конвенцията NASCO, че за целите на международните споразумения, по които Съюзът е страна, Обединеното кралство трябва да се третира през преходния период като държава членка.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  4
               .

               4.1.2.Приложение в конкретния случай

               След одобрение от страна на Съвета на NASCO към Конвенцията NASCO могат да се присъединят всички държави, които упражняват риболовна юрисдикция в Северния Атлантически океан или са държави на произход на запаси от сьомга.

               Решенията на Съвета на NASCO се вземат с мнозинство от три четвърти от гласовете на членовете, които присъстват и гласуват с положителен или отрицателен вот. Гласуване се провежда само ако присъстват две трети от членовете на Съвета на NASCO.

               Присъединяването се извършва чрез внасяне на акт за присъединяване при депозитаря и влиза в сила на датата на приемането му от депозитаря.

               Депозитарят уведомява всички страни, подписали конвенцията, и всички присъединяващи се страни за внесените актове за одобрение или присъединяване и съобщава датата и страните, за които тя влиза в сила.

               След като присъединяването на Обединеното кралство стане факт, то ще бъде обвързващо съгласно международното право в съответствие с член 17, параграф 3 от Конвенцията NASCO и може да окаже съществено въздействие върху съдържанието на законодателството на ЕС.

               Предвиденият акт не допълва, нито изменя институционалната рамка на Конвенцията NASCO. Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва няколко цели или се състои от няколко части и ако едната от целите или частите може да се определи като основна, докато другите са само акцесорни, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани с общата политика в областта на рибарството.

               Поради това материалноправното основание за предложеното решение е член 43 от ДФЕС.

               4.3.Заключение

               Правното основание на предложеното решение следва да бъде член 43 от ДФЕС във връзка с член 218, параграф 9 от ДФЕС.

               2019/0094 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Конвенцията за опазване на сьомгата в Северния Атлантически океан по отношение на подаденото от Обединеното кралство заявление за присъединяване към посочената конвенция

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Конвенцията за опазване на сьомгата в Северния Атлантически океан („Конвенцията NASCO“)
                  5
                беше одобрена с Решение 82/886/ЕИО на Съвета
                  6
                и влезе в сила на 1 октомври 1983 г.

               (2)На 29 март 2017 г. Обединеното кралство представи уведомление за намерението си да се оттегли от Съюза в съответствие с член 50 от Договора за Европейския съюз. Учредителните договори на Европейския съюз ще престанат да се прилагат спрямо Обединеното кралство от датата на влизане в сила на споразумение за оттегляне или, при липса на такова — от 13 април 2019 г., освен ако Европейският съвет, в съгласие с Обединеното кралство, вземе единодушно решение за удължаване на този срок.

               (3)До оттеглянето си от Съюза Обединеното кралство продължава да бъде държава членка, която се ползва с всички права и е обвързана с всички задължения, произтичащи от Договорите, в това число със спазването на принципа на лоялно сътрудничество.

               (4)В своите насоки от 29 април 2017 г. Европейският съвет изтъкна необходимостта от отчитането в международен контекст на особеностите на Обединеното кралство като оттегляща се държава членка, при условие че то спазва задълженията си и продължава да бъде лоялно към интересите на Съюза, докато все още членува в него.

               (5)Споразумението за оттегляне съдържа клаузи за прилагането на разпоредбите на правото на Съюза спрямо Обединеното кралство и на неговата територия след датата, на която Договорите престанат да се прилагат по отношение на Обединеното кралство („преходен период“). Ако споразумението влезе в сила, правото на Съюза, включително международните споразумения, по които Съюзът е страна, ще продължи да се прилага спрямо Обединеното кралство и на неговата територия през преходния период в съответствие с посоченото споразумение и ще престане да се прилага в края на този период.

               (6)Понастоящем Конвенцията NASCO се прилага спрямо Обединеното кралство, тъй като Съюзът е договаряща страна по нея.

               (7)В съответствие с член 17, параграф 3 от Конвенцията NASCO, след одобрение от страна на Съвета на Организацията за опазване на сьомгата в Северния Атлантически океан, учредена с посочената конвенция, към нея могат да се присъединяват всички държави, които упражняват риболовна юрисдикция в Северния Атлантически океан или са държави на произход на запаси от сьомга.

               (8)На 28 февруари 2019 г. Обединеното кралство подаде заявление за присъединяване към Конвенцията NASCO като договаряща страна, в случай че към датата, на която Договорите престанат да се прилагат спрямо него, няма споразумение за оттегляне.

               (9)Съгласно член 66 от Конвенцията на ООН по морско право
                  7
                държавите, в чиито реки се възпроизвеждат запаси от анадромни риби, са заинтересовани в най-голяма степен и носят най-голяма отговорност за тези запаси. Държавите на произход на запаси от анадромни риби трябва да гарантират тяхното опазване, като установяват подходящи мерки за регулиране на риболова във всички води, разположени от външната граница на техните изключителни икономически зони към брега. В случаите, когато запасите от анадромни риби мигрират във или през водите, разположени от външните граници на изключителната икономическа зона към брега на друга държава, освен държавата на произход, тази държава трябва да сътрудничи с държавата на произход по въпросите, свързани с опазването и стопанисването на тези запаси.

               (10)С цел да се избегне неустойчивото рибарство е в интерес на Съюза Обединеното кралство да сътрудничи в управлението на запасите от сьомга в пълно съответствие с разпоредбите на Конвенцията на ООН по морско право и Споразумението на ООН относно прилагането на разпоредбите на Конвенцията на ООН по морско право от 10 декември 1982 г., свързани с опазването и управлението на трансгранично преминаващите и далекомигриращите рибни запаси от 4 август 1995 г.
                  8
               , или всички други международни споразумения или норми на международното право.

               (11)В съответствие с член 66 от Конвенцията на ООН по морско право държавата на произход на запасите от анадромни риби и другите държави, извършващи риболов на тези запаси, трябва да предприемат мерки за прилагането на посочения член. Това сътрудничество може да се извършва в рамките на регионалните организации за управление на рибарството.

               (12)Присъединяването на Обединеното кралство към Конвенцията NASCO ще му даде възможност да сътрудничи във връзка с необходимите мерки за опазване и управление при надлежно отчитане на правата, интересите и задълженията на другите държави и на Европейския съюз, за да се гарантира, че риболовните дейности се извършват по начин, гарантиращ устойчивата експлоатация на съответните запаси от сьомга.

               (13)Поради посочените причини е в интерес на Съюза да одобри представеното от Обединеното кралство заявление за присъединяване към Конвенцията NASCO от момента, в който правото на Съюза престане да се прилага по отношение на тази държава,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в Съвета на Организацията за опазване на сьомгата в Северния Атлантически океан, учредена с Конвенцията за опазване на сьомгата в Северния Атлантически океан, е за одобряване на заявлението на Обединеното кралство за присъединяване към конвенцията, при условие че това одобряване влезе в сила от момента, в който правото на Съюза престане да се прилага по отношение на Обединеното кралство.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Вж. Решение (ЕС) 2019/274 на Съвета от 11 януари 2019 г. относно подписването, от името на Европейския съюз и на Европейската общност за атомна енергия, на Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия (OВ L 47 I, 19.2.2019 г., стр. 1).

                     (2)

                        ОВ L 378, 31.12.1982 г., стр. 24.

                     (3)

                        OВ L 354, 28.12.2013 г., стр. 22.

                     (4)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (5)

                        ОВ L 378, 31.12.1982 г., стр. 25.

                     (6)

                        Решение 82/886/ЕИО на Съвета от 13 декември 1982 г. относно подписването на Конвенцията за опазване на сьомгата в Северния Атлантически океан (ОВ L 378, 31.12.1982 г., стр. 24).

                     (7)

                        ОВ L 179, 23.6.1998 г., стр. 3.

                     (8)

                        ОВ L 189, 3.7.1998 г., стр. 14.